**Foredragsmanus - “Vi vil bli sett!”**

**Slide 1**

Velkommen alle sammen! *Introduser deg selv.* I dag skal vi gjennomføre et undervisningsopplegg, der dere skal få lov til å både bevege dere litt, men også forme deres egne refleksjoner rundt opplegget som vi skal høre senere. Jeg gleder meg masse, så da tenker jeg at vi bare setter i gang!

**Slide 2**

Nå vil jeg at dere alle skal stille dere i en sirkel midt ute på gulvet, med ryggen inn mot sirkelen. *Vent til alle har stilt seg på plass.* Nå kommer jeg til å gi dere alle en post-it lapp hver, som dere skal klistre i pannen. Dere skal ikke se på lappen, og hva som står på den. På lappen deres står det et tall mellom 1 og 3. Tallet dere har fått tildelt avgjør deres rangering eller status i samfunnet. Det vil si hvor mye makt dere har, hvor populære dere er, og hvor seriøst andre tar dere. 1 har lavest status ( ikke mange tar deg seriøst eller vil snakke med deg), 2 er midt på treet og 3 har høy status (alle digger deg og stoler på deg). Du skal som sagt ikke vite selv hvilket tall du har fått. *Del ut lappene*

**Slide 3**

Nå som dere alle har fått lapper, skal dere få en oppgave! Etterpå skal dere snu dere inn mot sirkelen og se på lappene til alle de andre. Dere har ikke lov til å si hva det står på andre sine lapper til noen. Når jeg sier at dere skal sette i gang, skal dere late som at dere står ute på en skolegård, første dagen på en ny skole. Målet deres er å bli kjent med deres nye medelever. Når dere snakker med dem, vær obs på hvilket tall de har i pannen, og hvordan dere da oppfører dere mot dem i forhold til det. Dere vil fort merke at ulike mennesker oppfører seg ulikt mot dere utifra hva dere selv har i pannen. Etterhvert kommer jeg til å stoppe leken og da skal dere finne gruppere dere etter om dere tror dere er en 1-er, 2-er, eller 3-er. Noen spørsmål? Da kan dere snu dere inn mot sirkelen og sette i gang!

**Slide 4**

Nå kan dere stoppe opp, dere som tror dere er 1-ere samle dere der *pek et sted,*  om dere tror dere er 2-ere, samle dere der *pek et annet sted* og om dere tror dere er 3-ere, samle dere der *pek et siste sted. Gå rundt til gruppene og spør hver gruppe* “Hvorfor tror dere at dere skal stå her?” *Få svar av alle gruppene.* Nå kan dere ta av lappen og se hva dere faktisk var.

**Slide 5**

Nå vil jeg at dere skal stille dere i en ring med ryggen til igjen. Jeg skal samle inn lappene deres, og så skal dere få nye lapper. Når dere har fått de nye lappene, skal vi gjøre det samme om igjen! Sett i gang!

**Slide 6**

*Stopp leken etter en stund, be dem samle seg i grupper igjen og hør hvorfor de stilte seg der de gjorde.*

**Slide 7**

Nå vil jeg at dere skal snu dere til den nærmeste sidemannen, og forme dere i par på to og to. Om det ikke går opp kan en gruppe være tre stykker.

**Slide 8**

Diskuter hva som bestemmer hvilken “plassering” menneskene har i et samfunn. Kom med eksempler som både gir høy og lav plassering i samfunnet. Ting man bør tenke på er: (egenskaper, materielle ting, kjennetegn, tilhørigheter, personligheter, yrker og så videre.) *La dem diskutere til samtalen dør ut, hvis ikke stopp dem etter en liten stund.* Da kan vi runde av. Er det noen som vil fortelle hva de snakket om? *Oppfordre de fleste til å svare.*

**Slide 9**

Da kan vi gå litt videre. Nå skal vi heller ta litt refleksjonsspørsmål høyt i klassen, så da kan alle sette seg i stor ring på gulvet! *Om det lar seg gjøre, sett deg i ringen du også, med god avstand til elevene.*

**Slide 10**

Første spørsmål: På hvilken måte påvirket atmosfæren i rommet underveis i leken selvfølelsen din? Noen som har noen tanker?

**Slide 11**

Hvordan er selvtillit relevant for hvor langt en kan nå i livet?

**Slide 12**

Kan du komme med eksempler til mennesker eller grupper i samfunnet som enten har en høy eller lav posisjon i samfunnet?

**Slide 13**

Hvorfor tror du akkurat disse gruppene og menneskene, blir plassert i denne båsen?

**Slide 14**

Sør-Afrika er et land med stor ulikhet mellom de rikeste og de fattigste.

Kom med argumenter til hvorfor andre menneskers plassering i samfunnet burde, og ikke burde ha noe å si på hvordan vi omgås andre.

**Slide 15**

Da tar vi det siste spørsmålet: Er det urettferdig at noen har mer enn andre, eller er ulikhet naturlig? Kom med argumenter for og imot.

**Slide 16**

Så flott! Tusen takk for alle deres flotte tanker og innspill, jeg setter veldig stor pris på at dere ville dele deres tanker med meg. Grunnen til at vi har gjennomført dette opplegget i dag, er for at dere skal kunne kjenne litt på kroppen hvordan det føles å ikke bli sett, eller tatt på alvor. Dette er nettopp en stor del av hverdagen til mange ungdommer i Sør-Afrika. I Sør-Afrika blir noen få født med fordeler, mens resten må kjempe dobbelt så hardt for å lykkes i livet. Det er urettferdig, og fører til at ambisiøse ungdommer ikke får vist potensialet de har på innsiden. Vi har alle lyst til å vise hva kan, men vi må bli sett!

**Slide 17**

Derfor håper jeg at dette skapte engasjement hos dere, og at dere velger å jobbe på OD-dagen i år, 4. november! Takk for idag! Og tusen takk for meg!